कश्मीरी अवाम ने भले भारत पर भरोसा किया हो, भारतीय राज्य ने कश्मीरियों पर भरोसा नहीं किया। स्वतंत्र और स्वच्छ चुनाव नहीं होने दिए गए। विपक्ष को पनपने नहीं दिया गया। लोकतांत्रिक वातावरण बनने नहीं दिया गया। 1977 और 1983 के चुनाव जरूर साफ–सुथरे थे, लेकिन तिरासी के चुनावों पर इंदिरा गांधी की साम्प्रदायिक राजनीति की छाया मंडरा रही थी। रही धारा 370 के आधार पर मिली स्वायत्तता, तो वह भी कठपुतली राज्य सरकारों और नामांकित राज्यपालों की मदद से क्रमशः कमजोर की जाती रही।